**BTTR300OMA Ókortörténet forrásismerete és kutatási módszerei 2025/2026-I**

Szerda 16:00–17:50, Főépület 312

Kovács István (kovacs.istvan@arts.unideb.hu)

*A szeminárium célja:*

A kurzus elsődleges célja, hogy a hallgatók megismerkedjenek az ókor különböző forrástípusaival és ókortörténeti tárgyú témák kutatásmódszertanával. A szeminárium során a hallgatók fejlesztik forráshasználati és történelmi gondolkodási készségeiket, megtanulják a forráskritika végzését és a források közötti különbségtételt hitelesség, típus és szövegösszefüggés alapján.

A kurzus keretében a hallgatók megtanulják azonosítani a különböző források szerzőinek szándékát, és bizonyítékok alapján képessé válnak egy forrás hitelességének értékelésére. Kiemelt hangsúlyt kap az írásos és képi források elemzése. A hallgatók megtanulják megkülönböztetni a történelmi interpretációt és véleményt a történelmi tényektől.

Az ókortörténeti kompetenciák fejlesztése során a hallgatók megismerik az ókori civilizációk kulturális örökségét (írásbeliség, művészetek, tudományok, gazdaság, jog), az ókori görög és római politikai struktúrákat, valamint az antik civilizációk jellemzőit.

A szeminárium gyakorlati célként megvizsgálja, hogyan alkalmazhatóak a különböző forrástípusok a történelemoktatásban a történelmi gondolkodás, forráshasználat és ismeretszerzés, valamint a történelmi ismeretek fejlesztése érdekében.

*A kurzus menete:*

* Bevezetés
* Kutatásmódszertan
* Szövegkritika
* Paleográfia
* Papirológia
* Kodikológia
* Epigráfia
* Történeti-összehasonlító nyelvészet
* Képi ábrázolások
* Zárthelyi dolgozat

*A jegyszerzés feltételei:*

A szeminárium látogatásköteles, a hallgató összesen 3 alkalommal hiányozhat. Értékelés órai munka és szemináriumi dolgozat alapján. Esetleges távoktatás ideje alatt a szeminárium videokonferencia formájában valósul meg.

*Ajánlott irodalom:*

Havas – Tegyey (szerk.): Bevezetés az ókortudományba I. Debrecen, 1996. p. 67-231.